b'\n_START_ARTICLE_\nNorth Valley, Novi Meksiko\n_START_SECTION_\nZemljopis\n_START_PARAGRAPH_\nNalazi se na 35\xc2\xb010\xe2\x80\xb217\xe2\x80\xb3N 106\xc2\xb037\xe2\x80\xb224\xe2\x80\xb3W (35.171491, -106.623256). Prema Uredu SAD za popis stanovni\xc5\xa1tva, zauzima 18,24 km\xc2\xb2 povr\xc5\xa1ine, od \xc4\x8dega 18,17 suhozemne._NEWLINE_Iz dvori\xc5\xa1ta u North Valleyu mo\xc5\xbee se gledati me\xc4\x91unarodni balonski festival u Albuquerqueu (Albuquerque International Balloon Fiesta).\n_START_SECTION_\nKlima\n_START_PARAGRAPH_\nPodneblje North Valleya je aridno, BSk prema K\xc3\xb6ppenovoj klasifikaciji._NEWLINE_Ljeto je ovdje vru\xc4\x87ih vjeta i niske vlage, svojstvene pustinjskom jugozapadu. Monsunska sezona obi\xc4\x8dno po\xc4\x8dinje u razdoblju zadnjeg tjedna lipnja do prvog tjedna srpnja i traje sve do sredine ili zadnjeg tjedna rujna, ovisno o godi\xc5\xa1njem intenzitetu vla\xc5\xbenog zraka koji do\xc4\x91e iz Kalifornijskog zaljeva. Najvi\xc5\xa1e su temperature od 32 do 38 \xc2\xb0C, a najni\xc5\xbee temperature ljeti su od 16 do 21 \xc2\xb0C.\n_START_SECTION_\nStanovni\xc5\xa1tvo\n_START_PARAGRAPH_\nPrema podatcima popisa 2010. ovdje je bilo 11.333 stanovnika, 4550 ku\xc4\x87anstava od \xc4\x8dega 2981 obiteljskio, a stanovni\xc5\xa1tvo po rasi bili su 70,9% bijelci, 0,6% "crnci ili afroamerikanci", 3,0% "ameri\xc4\x8dki Indijanci i aljaskanski domorodci", 0,6% Azijci, 0,1% "domoroda\xc4\x8dki Havajci i ostali tihooceanski oto\xc4\x8dani", 20,7% ostalih rasa, 4,1% dviju ili vi\xc5\xa1e rasa. Hispanoamerikanaca i Latinoamerikanaca svih rasa bilo je 59,2%.'